Линии на съдбата - 3 :: uFeel.me\nЛинии на съдбата - 3\nАвтор: Brinne, January 13, 2021, 9:31 AM\nИрина често гледаше как децата си играят пред блока, а когато Йордан го нямаше се виждаше с една от жените, която съвсем скоро се бе нанесла със семейството си на по-горния етаж в същия блок, точно над техния апартамент. Нели беше мила и приветлива жена и си личеше колко много обич я свързва с мъжа ѝ Найден. В тях тя виждаше онези отношения между мъж и жена, които така и не намери за себе си и за които толкова много копнееше. Двете им дечица бяха съвсем малки и Ирина с удоволствие помагаше на приятелката си, като я отменяше за кратко в грижите по тях. Децата също много я харесваха, а сърцето на Ирина се изпълваше със сладък копнеж и горчива болка, докато ги притискаше в прегръдките си. Чистите детски очички я гледаха с нежност и обич, а тя се хващаше как си мисли, че нейният син щеше да е вече юноша, ако беше оживял. Приела беше, че го е загубила, но не можеше да прости на съдбата или оная висша сила, която ѝ го бе отнела. Тя не вярваше в Бог, защото такова беше времето и хората бяха насилствено откъснати от вярата, но винаги, когато отидеше в гробището и палеше свещичка на момчето си, се молеше наум да му е светло там, където бе отишъл… Надяваше се някой ден да се срещнат на някое хубаво място, много по-хубаво от тоя студен и изпълнен с мъка свят.\nИрина се откъсна от мислите и се заслуша в бебешкото бърборене на дечицата на Нели. Сладката беззъба устичка на по-малкото се разтегна в прозявка и тя го гушна, за да може да заспи. Косичката му миришеше на свежо и Ирина прилепи буза до малката главичка. Постави леко пръст пред устните си, за да покаже на по-голямото, че трябва да мълчи.\nСкоро след това Нели се върна от пазар и Ирина си тръгна. Завари мъжа си у дома. Той се бе прибрал този път по-рано от командировката, на която бе заминал в началото на седмицата. Очите му я фиксираха остро, а ъгълчетата им бяха силно зачервени.\n–Къде скиташ? – зъбите му бяха стиснати и думите излизаха през тях със свистене.\nИрина застана до стената, сякаш чакайки тя да ѝ даде подкрепа. Изведнъж се почувства толкова сама и нещастна. Живееше с този мъж, който никога не беше обичала, примиряваше се с грубото му държание и плащаше със свободата си, за да има мир във фалшивото им семейство. Усети горчилка в устата си и преглътна на сухо. Йордан се изправи рязко от дивана и залитна. Явно отново беше пил и то доста, та да не може да пази равновесие. Ирина примигна, защото някакви странни, неизплакани дълго време сълзи напираха да рукнат от очите ѝ. Мъжът ѝ се доближи до нея и се надвеси към лицето ѝ. Дъхът му я лъхна, миришещ остро на алкохол и цигари. Тя портъпна леко и се отдръпна, колкото можеше до стената.\n–Попитах те къъъдеее скиториш? – каза той.\nДумите му бяха леко завалени. Ирина подпря длан на гърдите му в опит леко да го отмести от себе си. Той изръмжа.\n–Отговори ми, никаквица с никаквицата ти! По чужди мъже ли скиториш? Разбрах аз, че като ме няма, ходиш у ония отгоре!\n–Какви мъже, Йордане? Ти си ми мъж. При Нели бях, приятелка ми е. Да ѝ помогна за дечицата…\nГласът на Ирина бе тих, но твърд.\n–Дечица, а?! Чужди деца, Ирино! Чужди! Не можеш твое да имаш, та чуждите дундуркаш! Казах ти да не се занимаваш с тия селяндури, чу ли? Какво дириш при тази Нели? Ти дом нямаш ли си?\nЕдна сълза се спусна по бузата на Ирина, но тя не посегна да я избърше. Сълзата се спря на брадичката ѝ и сякаш се зачуди дали да капне. Накрая се плъзна по устната ѝ и тя усети соления ѝ вкус.\n–Нямам си дом, Йордане… - прошепна тя – Това нашето с тебе дом не е… И ние не сме мъж и жена, а съквартиранти! А аз… аз… съм ти чистачка и готвачка на тебе! Друго не съм! И мен ми беше мъка, че нямаме дете! Ала вече не ми е! – повиши глас тя – Не ми е вече мъчно, а се радвам, че не заченах от тебе, защото щеше да има един баща – пияница, туй дете!\nМъжът изрева, като ранен бик, хвана Ирина за раменете и я разтърси. Главата ѝ се удари няколко пъти в стената и тя усети как изведнъж всичко пред очите ѝ се замъгли и заплува. Йордан я пусна само, колкото да отстъпи една крачка назад и да се разкрещи:\n–Ти ли ще ми казваш какъв съм, а?! Ти – една уличница! Нещастна курва си ти, не друго! За нищо не ставаш! Един мъж те взел, па после те зарязал…! С мен се събра, пък излезе, че си ялова! За какво си ми? Все накриво ми правиш и говориш! Отщя ми се в тая къща да влизам – само тебе гледам тука! Такива като тебе нямат право живи да са… мястото ти е в Белене – да те имат всичките мъже там и като си задоволят желанията, да те дадат на парчета на прасетата… да те изядат, нищо от теб да не остане!\nВдигна ръка и я удари с всичката си сила в лицето. Ирина изстена задавено и се свлече на земята в несвяст.\nТова беше първият път, в който Йордан пресече границата между вербалното и физическото насилие. Едва ли щеше да е последен…\nМъжът, независимо, че беше пил се уплаши, като видя как Ирина падна като сноп на пода и не помръдна. Наведе се над нея, побутна главата ѝ. Бузата ѝ се бе подула, полека посиняваше, а долната ѝ устна се бе сцепила и от нея се процеждаше тънка струйка кръв. Кожата ѝ изглежда някак странно бледа и суха. Ръцете му се разтрепериха, а сърцето му задумка полудяло в гърдите. Не знаеше какво му стана, та ѝ посегна. Изведнъж му бе причерняло пред очите и не се сдържа. Искаше да я смаже, да я накара да замълчи, да изтрие страшните ѝ думи от главата си. Беше ли станал пияница?!\nСякаш излязъл от транс той се обърна и хукна към домашния телефон, който скоро им бяха прекарали, вдигна слушалката и набра „Бърза помощ”. Обясни с треперещ глас, че жена му е паднала и не мърда. Отсреща професионално звучащ глас го уведоми, че идват веднага. Йордан продиктува машинално домашния им адрес и седна на земята, защото изведнъж го обхвана слабост, от която не можеше да стои на краката си.\nПосле всичко, което последва, мина пред очите му като на филмова лента. Млада лекарка прегледа Ирина, преслуша я и провери пулса ѝ, а после двама санитари с носилка я изнесоха от апартамента им. Лекарката обясняваше нещо, но Йордан имаше чувството, че в ушите му е втъкнат памук. Нищо от думите им не достигна до мозъка му. Гледаше ги, без да вникне в странните им наглед жестове и накрая проумя, че го подканят да слезе долу и да отиде с линейката в болницата. Докато пътуваха главата му се проясни и той осъзна, че трябва да измисли някаква правдоподобна история за това как е пострадала Ирина.\nВъв фоайето на болницата към него се доближи униформен милиционер и явно го позна, защото през цялото време му говореше някак успокоително и даже почтително.\n–Другарю Калински, аз съм старши-лейтенант Иванов, от 2-ро районно управление на МРВ. Не се безпокойте, другарю Калински – подхвана той – Сега попитах лекуващия лекар и той ме осведоми, че жена Ви ще се оправи… Има сътресение на мозъка, но не е тежко и травмите ѝ са само повърхностни.\nЙордан имаше чувството, че тия думи не се отнасят за него. Как беше станало всичко това?! Не можеше да го проумее…\n–Всичко е формалност, но трябва да Ви разпитам и да запиша показанията Ви… Ако желаете, може и тук…\nЙордан кимна машинално. Беше си повтарял наум поне десет пъти какво да разкаже, но изведнъж се уплаши, че няма да успее да се справи и ще се издаде. Стисна зъби толкова силно, че те изскърцаха. Нямаше право да се проваля! Ако всичко излезеше наяве, с цялата му кариера щеше да е свършено. Щеше да го забият в трета глуха и да забравят за него. Един насилник! А можеше и да го осъдят, поне условно. А Ирина? Щеше да се оправя с нея по-късно.\nИ започна да разказва – равно, бавно, сякаш му бе много тежко. Не, че му беше леко. Никак. Обясни как Ирина е чистела плочките на пода в кухнята и не е съобразила, като ставала, стъпила на мокрото, подхлъзнала се, ударила се на ръба на плота в кухнята и паднала в несвяст. Милиционерът записваше съсредоточено. Не го попита нищо странично. Йордан се зачуди дали ще разпитва и Ирина. Понечи да го попита, но се спря в последния момент.\n–Да не си посмяла да кажеш нещо! – стисна я за рамото леко, а в очите му имаше неприкрита заплаха.\nИрина потръпна, но не каза нищо.\n–И да ми мълчиш – не ми пука, чу ли, Ирино! – добави тихо и яростно Йордан – Ако дойде оня лейтенант от Народната милиция ще му кажеш, че си се подхлъзнала и си паднала. Ако искаш кажи му, че не помниш нищо! Все едно ми е! Пак ти повтарям – да не посмееш да ме топиш! Фамилията ти ще разкатая! Имам връзки – място няма да си намериш ни в Пловдив, ни в който и да е бил друг град в държавата! А и брат ти… един брат имаш – ще му пратя едни хора, така ще го наместят, че затвора ще му се стори рай! Ще му намерят цаката, ще го натопят за някоя машинация и край! Свършено е с него! Чу ли ме добре! Първо на неговото погребение ще идеш, а после и на теб сметката ще видя… И да кажеш, че… знаеш какво – ще отрека! Моята дума срещу твоята – на кой, мислиш, ще повярват?! И да си идеш няма да те пусна! При мен ще стоиш и ще се правиш, че нищо не е станало!\nИрина го гледаше втренчено, без да мига. Не искаше да говори с него. Не искаше дори да го вижда, но отлично разбираше какво ѝ говори той. Съвсем съзнателно се бе държала настрани от работата му, но знаеше какво е естеството ѝ. Още докато беше омъжена за Стамен имаше поглед върху влиянието на хората от високите етажи на Комунистическата партия. Отдавна обикновеният човек се бе събудил от красивия сън за равенството и братството. Зад красивите лозунги се бяха нароили алчни и безцеремонни хора, които не си поплюваха да решават за съдбата и живота на онези, които не им бяха удобни или по някаква причина бяха пресекли пътя им и им пречеха. Ирина беше разумна жена и реши в оня миг просто да замълчи, да не казва нищо на Йордан и да го остави с представата, че е много уплашена. Тя наистина беше уплашена, но в нея дълбоко се зароди някаква твърдост, която не беше предполагала, че притежава. Тя огради сърцето ѝ, като броня и жената реши, че няма да страда заради слабостите на Йордан. Трябваше да намери начин да се спаси от него.\nКимна, за да покаже, че е разбрала, затвори клепачи и извърна глава. Мъжът ѝ стана и направи няколко нервни тегела из болничната стая, а после излезе в коридора.\nИрина премълча истината. Извини се, че почти нищо не помни, което на практика потвърди думите на Йордан. Случаят беше архивиран скоропостижно в управлението и повече никой не отвори дума за инцидента.\nИзписаха жената от болницата, а в следващите десетина дни тя си остана вкъщи, в отпуск по болест, докато времето не заличи белезите по лицето ѝ. Още в деня, в който се прибра, тя събра вещите си от общата им спалня с Йордан и се настани в свободната друга стая, която гласяха за детска и която си остана до оня момент празна. Той не се възпротиви и в блуждаещия му поглед видя някаква несигурност, а в мълчанието му прозираше страхът му. В някаква степен Ирина го държеше в малките си ръце и можеше да му създаде проблеми, затова той реши, че няма да я настиска твърде много. Вътрешно изпитваше и вина, че бе ударил жена си, но опасенията му надделяваха. Даже си пречупи езика и ѝ с половин уста ѝ се извини, подканяйки я да му прости и да си живеят, както преди.\nИрина не вярваше, че това извинение е искрено. Лудостта на пиянството му дебнеше зад всяка чашка, към която той посягаше.\n–Нали поиска от мен да мълча, Йордане – това и ще правя – каза тя кратко и се прибра в стаята си.\nБеше в капан, тук, при него, но все щеше да намери изход. Като изтече болничният тя се върна на работа и дните пак се затъркаляха с познатия си, монотонен ритъм. Двамата с Йордан се разминаваха, като сенки из апартамента му. Ирина почти не стоеше край него, оставяше му храна в хладилника и не сядаше да яде с него. Чуваше го понякога да затръшва вратите на стаите и да псува ядно, но не влизаше при нея. Често намираше и празни чаши, от които я лъхваше на алкохол. Явно мъжът пак се бе върнал към зависимостта си, но поне не я закачаше.\nТова затишие продължи месеци наред, но напрежението помежду им растеше и в един момент избухна, като барутен погреб.


Баумит ДуоТоп | Baumit.bg\nНачална страница Продукти Мазилки и бои за фасада Баумит ДуоТоп\nПастообразно крайно покритие\nПастообразна мазилка на основа изкуствени смоли в структури К1.5 и R2, за външно полагане. ДуоТоп се произвежда в цветове от каталога LIfe, завършващи на 6, 7, 8 и 9 (общо 380 цвята).\nget_appТехническа карта на продукта\nget_appЛист с данни за безопасност\nБаумит ДуоТоп в комбинация с ДуоКонтакт предлагат икономично решение при полагане на топлоизолация.\n25 kg, 2R\n25 kg кофа\nПропускливост на водни пари\nок. 0.12m (при 1 mm дебелина) V2\nA2 s1 d0 FIRES-CR-211-11-AURE\nЕдрина на зърното\n1 палет = 24 кофи = 600 кг\nВсички показани цветове служат като визуално ръководство за избрания продукт. Препоръчваме да се изготвят тестови мостри, които да се нанесат върху фасадата и да бъдат одобрени преди пълното прилагане на материала. Възможни са леки различия между цветовете показани тук, цветните мостри, цветни папки, естествените мостри, брошурите и оцветените материали поради естеството на производствените процеси и те не могат да бъдат обект на рекламация. Еднаквостта на цвета и текстурата може да бъде осигурена само в една производствената партида. Моля обърнете внимание: структурата и естеството на материала могат да окажат влияние върху възприятието на цветовете.\nНомер на цвета\nТърсите ли цвят?\nСиликатТоп - минералната мазилка\nКак светлината почиства фасадата?\n7 предимства на новите премиум кофи за по-добра работа\nГранопорТоп - стабилната структура за Вашата фасада\nДекоративни мазилки и бои Баумит ДизайнЛайф\nКак бързосъхнещият ДрайПор ефект защитава фасадата?\nМозаикТоп - декоративната мозаична мазилка\nИзползването на бои и мазилки в наситени цветове е вече лесно\nКоя мазилка е подходяща за фасадата?\nБаумит Life - система от цветове\nТайната на дълготрайните тъмни фасади\nСуха мазилка Баумит Класико\nСиликонТоп - устойчивата мазилка\nКак да избирате перфектния цвят за фасадата?\nБаумит СиликатКолор - силикатна боя\nБаумит Изолиращ грунд за гипсокартон\nСиликонова мазилка от ново поколение СтарТоп


Други | HealthyLife\nI. Механизъм на играта Публикуване на анкетно проучване (наричано по-нататък за краткост „Анкета“) с възможност за участие в томбола за спечелване на награда (томболата наричана по-нататък за краткост „Игра“). Анкетата и Играта ще бъдат извършени чрез използване на SurveyMonkey.com, а връзката към тях ще бъде рекламирана към пълнолетни лица във Facebook от страницата на „Юникомс Швейцария ГмбХ – клон София“ КЧТ. Източници на Анкетата и на Играта: surveymonkey.com facebook.com/unicoms В Анкетата ще се съдържат редица въпроси, разпределени в секции, чието съдържание ще бъде динамично генерирано, в зависимост от предоставяните отговори. Без значение от това какви отговори са били избирани в хода на Анкетата, след приключването ѝ и след изпращане на отговорите, се зарежда екран, със следното съществено съдържание: „Благодарим Ви, че участвахте в нашата анкета. Ако желаете да участвате в томбола за хранителни добавки на стойност 50 лв, моля въведете Ваш телефонен номер на следващия екран. * Не, не желая да участвам Да, желая да участвам и съм съгласен с условията.“ За да се включи в Играта, участникът следва да избере втората от посочените по-горе опции. След това той въвежда валиден телефонен номер за контакт с него, в случай че е избран за печеливш след края на Играта. Награда: 1 бр. (един брой) награда, включваща хранителни добавки, разпространявани от „Юникомс Швейцария ГмбХ – клон София“ КЧТ, на пазарна стойност до 50 лв с ДДС. II. Общи условия на играта Организатор и цел на промоционалната кампания 1. Организатор на Анкетата и Играта е „Юникомс Швейцария ГмбХ – клон София КЧТ, с ЕИК: 204642513, с адрес: гр. София, бул. „България“ № 118, представлявано от Дамян Дамянов – представител (наричано по-нататък за краткост „Организатор“). 2. Анкетата и Играта се извършват в съответствие с настоящите общи условия и правила за участие в анкетно проучване и възможност за участие в томбола за спечелване на награда (наричани по-нататък за краткост „ОУ“). 3. Играта се организира и провежда със следната цел: проучване на потребителското отношение към хранителни добавки, разпространявани от Организатора. Награда в Играта 4. В Играта ще бъде предоставена и разпределена на случаен принцип следната награда, наричана по-нататък в настоящите ОУ „Награда“: 1 бр. (един брой) награда, включваща хранителни добавки, разпространявани от Организатора, на пазарна стойност до 50 лв с ДДС. Място и време на провеждане на Анкетата и Играта 5. Периодът, през който се провеждат Анкетата и Играта е от 13.02.2021 г. до 28.02.2021 г., включително. 6. Анкетата и Играта се организират и провеждат на територията на Република България. 7. Участниците в Играта попълват Анкетата, като независимо от техните отговори, във всички случаи, имат възможността да се включат в Играта, като след изпращане на отговорите, се зарежда екран, със следното съществено съдържание: „Благодарим Ви, че участвахте в нашата анкета. Ако желаете да участвате в томбола за хранителни добавки на стойност 50 лв, моля въведете Ваш телефонен номер на следващия екран. * Не, не желая да участвам Да, желая да участвам и съм съгласен с условията.“ За да се включи в Играта, участникът следва да избере втората от посочените по-горе опции. След това той въвежда валиден телефонен номер за контакт с него, в случай че е избран за печеливш след края на Играта. Право и условия за участие 8. Участник в Играта е всяко дееспособно физическо лице (което е пълнолетно и не е поставено под запрещение), отговарящо на условията за участие, което посочи валиден телефонен номер за контакт с него в съответното поле при изпращане на отговорите от Анкетата, наричано по-нататък за краткост в настоящите ОУ. 9. С изпращане на телефонен номер към Анкетата участникът приема безусловно настоящите ОУ, задължава се да ги спазва и доброволно предоставя своите данни. 10. Участията в Анкетата и в Играта са безплатни и не са обвързани с покупка. 11. Нямат право на участие за Наградата настоящи служители на Организатора, както и членове на техните семейства. 12. Едно и също физическо лице не може да участва в Анкетата и в Играта повече от веднъж. 13. Наградата се разпределя чрез жребий на случаен принцип. Тегленето ще бъде извършено на 01.03.2021 г. На посочената дата, на случаен принцип се определя 1 бр. (един брой) печеливш участник („Печеливш“) и 1 бр. (един брой) резервен печеливш участник („Резервен печеливш“). Лични данни и други данни – обработка, технически и организационни мерки за защита 14. След попълване на Анкетата Участникът изпраща своите отговори на поставените въпроси. Те се записват в база данни. Файлът, съдържащ отговорите на Анкетата, е заключен с парола, с която разполага 1 (един) служител, определен от Организатора. 15. В базата данни с отговори от Анкетата се съдържа единствено анонимна информация, която не е свързана с идентифициран или подлежащ на идентифициране Участник, като данните с отговорите на Участника се събират, обработват и съхраняват по такъв начин, че да не може да се идентифицира конкретен Участник. 16. Участник, попълнил Анкетата, който е изразил желание да се включи в Играта, предоставя на този етап единствено валиден телефонен номер. Този телефонен номер се обработва от Организатора единствено за следните цели: 16.1. определяне на Печеливш и Резервен печеливш в Играта, при спазване на правилата за псевдонимизиране, посочени в настоящите правила; 16.2. установяване на контакт с определения за Печеливш, съответно – Резервен печеливш; 16.3. посочване и предоставяне на доставчик на куриерски услуги – в частта относно данните за контакт с участника, при изпращане на документи във връзка със спечелване на наградата и получаване на наградата от съответен доставчик на куриерски услуги. 17. Предоставените от участниците телефонни номера се записват в база данни, различна от базата данни, съдържаща отговорите на Анкетата. Файлът, съдържащ телефонните номера, наричан по-нататък за краткост „Файл с телефони“, е заключен с парола, с която разполага 1 (един) служител, определен от Организатора. Този служител е различен от служителя, който разполага с паролата за достъп до файла с отговорите от Анкетата. 18. Телефонните номера се псевдонимизират във Файла с телефоните по следния ред: 18.1. служителят с достъп до Файла с телефоните, предоставени от участниците, не достъпва Файла с телефоните до изтичане на срока, през който участници могат да се регистрират за участие в Играта; 18.2. този служител посещава следния сайт: www.random.org, като: 18.2.1. в началната страница на сайта, в\nВ ежедневието на всеки човек се случва да изпита дискомфорт под някаква форма, но това не винаги означава, че има сериозен повод за притеснение. В такива случаи, много преди да започне самодиагностицирането и решението на проблема с помощта на лекарство или хранителна добавка, най–разумното действие, което може да се предприеме е консултация с професионално медицинско лице. Дори приема на витамини в неправилни количества може да бъде рисково за здравето, ето защо е важно да бъдем отговорни и да подходим внимателно към него. Кога е нужно да се консултираме с лекар? За да функционира правилно, нашето тяло се нуждае от различни видове храна, която да преобразува в енергия и да използва за различни свои функции. Когато, поради една или друга причина, нашата диета не включва определена хранителна група, ние реагираме на този дефицит по различен начин. Ако реакцията е по–остра, ние усещаме тази липса почти веднага. Тогава, най–правилното решение за нашето здраве, е консултацията с лекар. Като такъв, той би назначил необходимите изследвания, които да установят източника на болка или дискомфорт. Какво трябва да знаем преди покупка на хранителни добавки? Хранителните добавки са част от ежедневието на повечето хората в 21 век. Фактори като стрес, недоспиване, физическо натоварване, фоновия шум и др. винаги дават отражение върху здравословното ни състояние. Различните етапи в развитието на нашето тяло, бременността и напредването на възрастта са периоди от живота ни, които изискват промени в досегашния ни хранителен режим.  За да се запази балансът в нашето тяло, ни се налага да си набавим тези активни вещества под формата на добавки. Но не трябва да забравяме, че те не са нито лекарства, нито могат да заместят разнообразната храна. Те просто ни помагат да регулираме диетата си, като допълват това което ни липсва в дадения период. Има ли рискове прекомерната употреба на хранителни добавки? Преди консумацията на каквато и да била хранителна добавка, винаги трябва да се запитаме не само за ползите от нейната консумация, а и за възможните вреди, които тя може донесе на нашето здравословно състояние. Често, при приема на хранителни добавки, биха могли да се проявят проблеми, като надхвърляне на препоръчителната дневна доза или прием за по-продължителен период от време от препоръчания. За пример можем да дадем антиоксидантните хранителни добавки, съдържащи витамин C и Е, които могат да намалят ефективността на някои лекарства, необходими за лечение на онкозаболявания. Онлайн консултация с лекар Новите технологии в здравния сектор променят начина, по който се гледа в момента на медицината. Според проучвания, около 80 % от възникналите проблеми, свързани с нашето здраве, могат да бъдат разрешени дистанционно. Възможността за записване на час онлайн и дистанционен преглед, ни спестяват както време прекарано в болницата, така и риска от контакт със заразни хора. Друго предимство е, че можем да се свържем с лично избран от нас лекар, без значение къде в света се намира той. С какъв лекар е нужно да се посъветваме? Не всеки лекар е запознат с ефективността и прилагането на хранителни добавки и тук на „помощ“ идва диетологът. Диетологът е онзи лекар, който след специализирана консултация и провеждане на необходимите изследвания, ще изготви индивидуална диета. Той ще обърне внимание на балансираното здравословно хранене и ще създаде хранителен режим, изцяло съобразен с нуждите на организма за енергия. Кои са съставките, които ще ви помогнат, за да се справите със стреса, четете тук.


плафониера 8955 TURDA GOLD IV - | Магазини ОРИОН - осветление със стил\nплафониера 8955 TURDA GOLD IV\nплафониера 8955 TURDA GOLD IV e осветително тяло в съвременен стил, което е подходящо за всекидневна / хол, спалня, кухня, трапезария, офис. Осветителното тяло е с европейско качество гарантирано от Новодворски (Полша).\nС удоволствие Ви представяме осветителното тяло 8955 TURDA GOLD IV, което представлява плафониера в съвременен стил. Като част от категорията Осветителни тела то е подходящо за различни помещения и пространства като например всекидневна / хол, спалня, кухня, трапезария, офис.\nЗа стила и естетиката на обстановката в изключително висока степен допринасят, както цялостната визия и дизайн на осветителното тяло, така и и вложените в изработката материали като стоманена основа, тяло от текстил и полимер в златисто и бяло. Благодарение на дългогодишния опит в областта, качеството на изработка на производителя Новодворски (Полша) е на европейско ниво.\nстоманена основа, тяло от текстил и полимер в златисто и бяло\nФ65см x 14см


Океаните се затоплят по-бързо, отколкото си мислехме. Въпреки, че това е лоша новина за планетата, това е добра новина за учените, изследващи климатичните промени, които през последните две десетилетия бяха озадачени от тенденциите в затоплянето на температурите на повърхността на океаните.\nСпоред голяма част от измерените от лодки температури на океанската повърхност океаните не се затоплят толкова бързо, колкото останалата част от планетата. Това озадачило учените, но скептиците към климатичните промени го използват като сполучливо „научно“ доказателство, че климатичните промени или не са толкова драстични, колкото учените смятаха, или не съществуват изобщо.\nСега обаче ново проучване, публикувано в Science Advances, потвърждава това, което Националната агенция на океанските и атмосферни изследвания на САЩ (NOAA) откри за първи път през 2015 г. – океаните наистина се затоплят и то по-бързо, отколкото смятахме. Но на какво се дължи това разминаване? Всичко се свежда до нещо, което всеки учен знае твърде добре – анализирането на данни, събрани по различни методи и по различно време, е трудна работа, защото някои методи за измерване на температурата на повърхността на океана са по-точни, отколкото други.\nНовото изследване потвърждава, че данните, събрани от лодки, се различават леко от тези, събрани от шамандури и сателити. Така че, когато учените са комбинирали всички данни, това е довело до изопачаване на резултатите. За да се определи какво наистина се случва, новото изследване анализира множество набори от данни поотделно – вместо да ги комбинира заедно.\nИзследователите открили, че океаните са се затопляли с около 70% повече на десетилетие през последните 19 години, отколкото се смяташе досега.


Отглеждане на Крокодилов гекон (Tarentola mauritanica) / Как се гледа Гекон / Форуми - Terrariums.eu\nОтглеждане на Крокодилов гекон (Tarentola mauritanica)\nвт сеп 17 2013, 02:02\nНаръчник за отглеждането на Крокодилов гекон (Tarentola mauritanica)\nЛатинско наименование: Tarentola mauritanica\nРегион: Западно Средиземноморие, региона на Европа и Северна Африка\nРазмери: до 15 cm\nТерариум: 50 - 25 - 30 см . д/ш/в\nХрана: Хищник (скакалци, брашнени червеи, нимфи на хлебарки)\nСредна продължителност на живот: 6 до 10 години\nТемпература: 25-30 С дневна, с 30 градуса максимална за препичане, нощна до 22 С\nКрокодиловият гекон още познат като Мурски (Moorish) е красив, но не бива да се пипа много поради нервната си природа. Това е хубав вид гекон, издръжлив с малко здравословни проблеми. Този вид живее средно между 6 и 10 години, в зависимост от това как се гледат. Те обитават Западното Средиземноморие, региона на Европа и Северна Африка. Живеят в сухи, каменисти местности, предимно по големи камъни и скали. Често срещани около човешки постройки, зидове и стени.\nРазмери на Крокодилов Гекон\nВъзрастните екземпляри достигат размери до около 15 см включително опашаката. Принципно около 8 см дължина от върха на муцунката до началото на опашката. Крокодиловият гекон има голяма остра глава, със здраво и силно тяло за размерите си. Обикновено са с светла и тъмна петниста до кафява окраска, а най-отличителни черти са редовете от ръбести, островърхи люспи по гърба и опашката. Крачетата са снабдени с вендузи, което и позволява да се катерят по всякаква повърхност в природата. Малките са по-цветни и пъстри, като с порастването си губят част от тези цветове.\nТерариум за Крокодилов гекон\nЧифт крокодилови гекони могат да бъдат отглеждани в 37 литров терариум (50 - 25 - 30 см . д/ш/в), но по-голям, вертикален е по-добре. Не отглеждайте два мъжки гекона в един терариум, това ще провокира агресия и ще се бият. Два женски екземпляра могат да бъдат отглеждани заедно. Те са дървесен вид, което означава че имат нужда от повече височина от колкото земна площ. Терариума трябва да е вертикален, с много камъни, скали в които да се крият и клонки за които да се хващат,катерят и препичат. Укритията са нужни за да се предотврати стресиране на животното. Крокодиловите гекони прекарват много време скрити в дупки между камъните, излизайки на открито само за да се хранят и да се препичат на слънце. Способни са да се катерят и по вертикални стени на стъклени терариуми. Растения могат да бъдат сложени в терариума, ако растенията са живи, трябва да се предостави и осветление с пълен слънчев спектър.\nЗа препоръчване е този вид гекони да се гледа в стъклен терариум с добра вентилация, като се има предвид че се катерят по стените на стъклото. Терариума трябва да може да се затваря добре, защото бягството не е изключено.\nКрокодиловите гекони са нощни животни, но се препичат на дневна светлина. Дневните температури трябва да са в границите между 25 и 29 градуса, с най-гореща точка за препичане в рамките на 30 градуса. Нощните температури могат да паднат до 21-23 градуса или до стайна температура.\nВсички нагреватели трябва да бъдат контролирани от някакъв вид регулатор за да се предотврати прехвърляне на максималната температура в терариума.\nНагревателни килимчета и Кабели - Гъвкави и леки, поставят се под терариума или на някоя от страниците. Икономични(от 10W нагоре) и с дълъг живот, те са добър избор за хора със стъклен терариум, които не искат да слагат нагревателни тела в терариума. Този вид нагреватели са евтини и достъпни в много размери, нагряват бързо повърхността, но немогат да поддържат висока околна температура в терариума.\nКерамични нагреватели – Нагреватели с дълъг живот, близък до 20 000 – 30 000 часа, те са подходящи както за малки, така и за големи терариуми. Мощността им варира от 50 до 250W, като цените им са близки. Този вид нагреватели са подходящи за всякакви влечуги защото не отделят светлина, което ги прави удобни за използване и през нощта, когато трябва да се предоставя пълна тъмнина на животното. Те излъчват инфра червени вълни, доближаващи се до слънчевите, които проникват под кожата на животното.\nВнимание: Тези нагреватели се нагряват до много високи температури! Осигурете предпазна решетка около тях, за да предотвратите изгаряния по животното. Решетката трябва да е на поне 5см от нагревателя, това е достатъчно тя да не се нагрява до опасни температури.\nНагревателни Лампи – Това са осветителни тела, някои със специализирани отразяващи повърхности за да насочват светлината и топлината надолу. Този вид нагреватели са евтини и достъпни навсякъде, могат да се използват и обикновени крушки за осветление. Минусите при тях са че техният живот е сравнително по-кратък от предните два споменати нагревателя. Вторият недостатък, е че немогат да бъдат ползвани нощем поради отделянето на светлина, която ще пречи на животното да спи. Има лампи които са светят със синя или червена светлина. Този тип лампи могат да бъдат ползвани и нощем, защото влечугите не виждат тези цветове на светлината.\nБидейки нощни животни, те не се нуждаят от специално осветление. Някои хора твърдят, че се нуждаят от УВА осветление, което се излъчва от по-обикновенните осветителни лампи за влечуги. Няма доказателства тези животни да се нуждаят от УВБ светлина, но тя не би навредила на животното, напротив, ще подпомага синтеза на витамин D3.\nСубстрата е това, което се поставя на дъното на терариума. Той поема част от влагата, помага за по-лесното почистване когато животното се изходи, поддържа висока влага и др.\nСубстрата може да бъде както вестник, така и няколко сантиметра кокосови стърготини. Вермикулита също се използва за настилка. Най-финият пясък може да бъде използван при възрастни екземпляри.\nУкритията са нужни на животните за да се крият когато се чувстват застрашени. Добре е да има по едно в топлата и в студената част, за да може животното да си регулира температурата докато е скрито. Удобни укрития са както кокосови черупки и дървесни кори, така и закрепени камъни във формата на пещера и специализирани укрития за влечуги.\nТерариума трябва да е вертикално разположен с много клончета и камъни за катерене и препичане.\nГъстата зеленина е препоръчителна, за да могат да се крият, когато се катерят.\nКрокодиловите гекони са месоядни, което означава че се хранят предимно с насекоми. Те са свирепи хищници и обичат да ловуват плячката си. Главна част на менюто им се състои от : щурци, брашнени червеи, восъчни червеи. Ако сами отглеждате храната им, ще знаете, че червеите и щурците са хранени добре и са богати на хранителни вещества. Това означава, че нуждата от пудрене с допълнителни витамини и калций се намалява, но не се отхвърля напълно. Пудрете храната на гекона два пъти в седмицата с калций богат на витамин Д3, останалите пъти без Д3.\nКупешките щурци и червеи е добре да бъдат хранени предварително, за да са пълни с хранителни вещества, когато животното ги изяде.\nМалките крокодилови гекони трябва да се хранят всеки ден, като храната им трябва да е с подобаващи размери. Възрастните екземпляри могат да бъдат хранени през ден.\nВнимание: Не прехранвайте геконите. Това води до съкращаване на живота, неспособност за размножаване и други здравословни проблеми.\nТези гекони не се нуждаят от висока влажност, 50-60% са предостатъчни. Пръскането с пулверизатор в терариума веднъж – два пъти на седмица е достатъчно. Въпреки това, трябва да има плитка купа с прясна вода, винаги на разположение до гекона, за пиене и къпане. Близането на капки вода от стените на терариума при конденз или пръскането не са нещо необичайно.\nРедовното почистване на отпадъците в терариума е задължително. Оставянето на фекалии и урина, може да доведе до развитието на бактерии и зарази опасни за животното. Почистването става чрез премахване на участъка със замърсен пясък (отстраняване на хартията и смяна с нова,ако се гледа върху такава). Добавяне на нов пясък се прави, когато намалее този в терариума. Пълната смяна на целият субстрат е задължително да се извършва веднъж на месец - месец и половина, или когато е видимо замърсен с малки частици.\nТези животни са много издръжливи на болести и паразити. Единственият проблем е при смяната на кожа. Ако влажността не е достатъчно голяма, трудно свалят кожата около пръстите на крачетата.\nПо това време гекона посивява и очите стават мътни. Тогава трябва да се вдигне влажността в терариума с пръскане с вода, използвайте пулверизатор. 1-2 пръскания на ден са обикновено достатъчни.\nНе дърпайте остатъчни кожи от животното. Ако има такива, просто сложете кутия с влажен мъх в терариума, гекона сам ще свали кожата. Ако проблема продължава, заведете го на ветеринар.\nНежни и нервни, пипането трябва да се ограничава. Прекомерното вадене и пипане може да доведе до стрес, отказване на храна и други.\n[ Редактирано ср фев 12 2014, 11:47 ]\nПодходящ ли е Еxo Terra 30x30x30 за Чилийска роза с големина на тялото 7см. (Тарантули) resident_x 903 0 -\nТеми: 51 | Отговори: 73 | Преглеждания: 320233


„Балкански“ претърпя загуба от „Йединство“ - Far\n„Балкански“ претърпя загуба от „Йединство“\nВ 29-ия кръг на Зона Изток футболистите на „Балкански“ претърпяха загуба през изминалия уикенд от отбора на „Йединство“ в Пирот с резултат 3:1. Давор Петров отбеляза единственото попадение за гостите от Цариброд.\n„Балкански“ заема 3-то място в таблицата са 57 спечелени точки, докато отборът на „Йединство“ е на 9-та позиция във временното класиране с 40 точки. Лидер е отбора на „Хайдук Велко“ със 73 точки в актива си.\nВ последния кръг от първенството възпитаниците на старши-треньора Небойша Рангелов посрещат в Спортния комплекс Парк в Цариброд отбора на „Бродоремонт“ от Кладово идния уикенд.\n„Балкански“ с първа загуба за сезона Втора поредна загуба за „Балкански“, „Танаско Райич“ спечели точките в Цариброд „Балкански“ загуби од „Джердап“ „Балкански“ гостува на „Лужница“ на старта на пролетната част от първенството на Зона Изток\nДимитровградзагубаЗона ИзтокпървенствоСпортФК БалканскиФК ЙединствоФутболЦариброд\nОще 53 са новозаразените с коронавирус в България\nПиротска окръжна лига: Победа за „Желюша“


НАСА обяви настъпването на климатичната катастрофа | Блиц\nДанните, с които учените разполагат, говорят за бързо глобално затопляне\n18 Апр. 2019, 12:45\nСпециалистите от НАСА потвърдиха точността на неотдавна получените данни, свидетелстващи за бързо, глобално затопляне. За това съобщават от EurekAlert!\nОт 2003 до 2017 година изследователите измервали температурата на въздушния слой на повърхността на морето, сушата и ледената покривка с помощта на спутника Aqua, на борда на който се намира атмосферния инфрачервен радар AIRS.\nУчените сравнили показателите с резултатите от анализа на повърхностните температурни аномалии, проведени от Института по космически изследвания Годар.\nОказало се, че и двата набора от данни съответстват един на друг. Според резултатите температурата на земната повърхност се е увеличила в целия свят за последните 15 години, а най-топлите инструментални наблюдения са започнали да нарастват през 2015, 2017 и 2017 година.\nПо думите на учените спътниковият мониторинг потвърждава данните на наземните станции, които примерно биха могли да дадат неточна информация заради преместване, системни грешки в инструментите и методите на измерване.\nОсвен това новите резултати показват, че наземните наблюдения могат да не бъдат точни заради скоростта на температурните изменения в Арктика.\nСпоред учените, ако не бъдат взети никакви мерки за намаляването на изхвърлените парникови газове, към края на века температурата на морската вода в горната й част ще се увеличи с 0,78 градуса по Целзий.\nТова ще вдигне нивото на морето за сметка на топлинното разширение с допълнителни 30 сантиметра. Увеличението на температурите ще провокира и по-силни бури, урагани и екстремни ситуации.\nПочина авторът на термина "глобално затопляне"\n10 научни феномена, които остават мистерия до ден-днешен


Начало > Мнения и анализи > Няма хора, разбери\n13:30, 06 окт 19 25 Автор: Михаил Кръстев\n“Няма такава държава” заяви дългогодишният телевизионен водещ Станислав Трифонов и се впусна в политиката. Дългоочаквано събитие, решението за което бе взето като че ли още преди години, когато Шоуто и неговия водещ се заеха с нелеката задача да инициират национален референдум за промяна на изборната система и част от структурата на политическия процес в страната. Напълно логично е след толкова заявки и подготовка, след толкова дискусии и критики, да се приложи принципа на Насим Талеб “Skin in the game” и Трифонов да се впусне в политиката. Действие, никак лишено от основание, с оглед на това, че в много европейски страни виждаме политически възход на неполитически лица от шоубизнеса, като последният показателен пример в това отношение е избирането на комикът Владимир Зеленски за президент на Украйна.\nИнтересно е обаче формулата, по която бе избрано да се случи това.\nПротивно на установената практика в България, където популярно лице първо решава да се впусне в изборна надпревара, обичайно мажоритарна такава, и едва след това, при успех разбира се, да основе свой политически проект, Слави Трифонов обърна този процес. В събота политическото дело “Няма такава държава” стартира, при това при закрити врата, както за журналисти, така и за симпатизанти, решили да посетят събитието. Единствено баджовете “учредител” даваха право да се докоснеш до това събитие. Разбира се, всеки сам избира как да учреди партията си, тъй че в правото на Трифонов и екипа му е да лишат събитието от публичност.\nКъде е проблемът, ако има такъв? От оскъдната информация за новия проект разбираме, че негов председател ще бъде самия Трифонов. Заместник-председатели ще са сценаристите Тошко Йорданов и Ивайло Вълчев, а в Изпълнителната комисия влизат още Филип Станев, Александър Вълчев, Драгомир Петров и Виктория Василева, която е главен секретар. Очевидно Трифонов се е доверил на екипа на предаването си, за да ръководи политическия му проект.\nРазумно ли е това? Категорично не. За да придобие легитимност, един по-мащабен политически проект има нужда от ръководство с различен профил и най-вече, с някакъв опит в политиката и публичния сектор. Независимо дали сценаристите на Трифонов са били добри в професията си или не, те са точно това, сценаристи, и като такива досега не се очакваше от тях да разбират от администрация, нормативни актове, държавни и общински дружества…\nКаква е причината Слави Трифонов да се откаже от опита за сметка на доверието?\nДа разчита единствено на хора от неговия доскорошен екип? Най-вероятно това се дължи именно на липсата на доверие в много от кандидатите за участие в проекта му, а такива не се съмнявам, че не липсват. По-важната и разбираема причина обаче се крие в максимата “Няма хора, разбери”.\nНаправете проста сметка. Над 36 000 са кандидатите за нещо на предстоящите местни избори през октомври. За кметове, за общински съветници, за районни кметове и какво ли още не… 36 000 души. Ако предположим, че всеки от тях има семейство от поне 2-ма души и те няма как да влязат в друг политически проект, то над 100 000 българи са пряко ангажирани в изборите през октомври. Солиден брой.\nА сега - според вас колко от българските граждани имат желание да се занимават с политика? Повече от 100 000 ли са, при положение, че ангажимента си да отидат до урните по време на вот изпълняват около 3 млн. души? Тъжната истина, която Трифонов и екипа му без съмнение са осъзнали е, че дори и да бяха отворени за включване на нови хора в управлението на политическия им проект, то такива няма. Поне не и кандидати, които имат нужния опит, ерудиция и чисто политическо минало. Същото нещо очаква Румен Радев, Мая Манолова и всеки, който има амбиция за създаде нов политически проект, разграничаващ се от досегашния партиен мейстрийм.


Purina® | Породи кучета | Сибирско хъски\nТова са средно големи кучета, чиито пропорции предполагат баланс между сила, скорост и издръжливост. Четината и подкосъмът са със средна дължина, ушите са щръкнали, a опашката е като четка. Разнородността на окраската и петнистостта на тази порода е наистина изумителна. Най-често обаче е бяла на ивици. Възрастните мъжки екземпляри достигат ръст 53-60 см, а женските – 51-56 см и тежат съответно 20-27 кг и 16-23 кг.\nЧукчите по крайречието на река Колима, Сибир, са използвали породата сибирско хъски през XIX век. Характерът на кучето е чудесен и това е защото стопаните им знаят как да се държат с тях. Тъй като теглените от кучешки впряг шейни са били основно превозно средство, тези кучета са били от съществено значение за местното население. Първите екземпляри на сибирското хъски са внесени в Аляска в началото на ХХ век, като там са ги наричали „чукчи“. Приблизително по същото време се появяват състезанията с шейни и изумителната скорост на породата произвежда фурор сред населението на САЩ. Именно тогава американците преименуват породата в сибирско хъски.\nТемпераментът на породата е благ, а любовта им към хората не означава автоматично, че по природа не са кучета-пазачи. Обичат наоколо да се навъртат хора и животни и не бива да ги оставяте насаме задълго, защото може да започнат да рушат, и то как. Ще им е приятно да са край екземпляри с добро възпитание. Ловуват ревностно и преследват плячката до последно, затова контактът им с други домашни животни трябва да се контролира внимателно с обучение. Не лаят често, но пък вият, просто защото им харесва!\nВ общия случай сибирското хъски е жилава порода, която се радва на добро здраве. Като повечето породи обаче не е изключено да развие наследствени нарушения на зрението, а също дисплазия на тазобедрената кост (заболяване, което може да увреди двигателната функция). Следователно е важно преди чифтосване да се изследват зрението и тазобедрените кости на кучето.\nТази порода не се нуждае от прекомерно движение, но може да се прави и в безопасни, затворени пространства. Ако е на каишка, ги обладава неутолимо желание да се изтръгнат на воля. Дотолкова, че да не пожелаят да се върнат при команда „Ела!“. Играта задължително трябва да е в двор с висока ограда, тъй като могат да скочат от място дотолкова нависоко, че да не ги видите повече. Възрастният екземпляр на сибирското хъски се нуждае от два или повече часа движение, както и да им се представи подходяща възможност да тичат.\nРазчесването се извършва лесно. Ето защо трябва да го правите с четка и гребен по два или три пъти седмично, а периода на линеене – дори по-често. Това е породисто куче, което почти или съвсем не мирише на куче!


Тестват близо 30 слона за COVID-19 след смъртта на заразен...\n10.06.2021 07:20 392\nИндийските власти тестваха 28 слона за COVID-19 в горски резерват в Южна Индия, след съобщение за смъртта на азиатски лъв, заразен с вируса, съобщава БГНЕС, позовавайки се на „Дойче Веле“. Смята се, че това е първата известна смърт на животно в Индия от коронавирус, деветгодишна лъвица в зоопарка в Ченай в щата Тамил Наду почина в началото на юни, съобщиха местни медии.\nОбщо деветте лъва са имали положителен тест за вируса, включително два, които са били в критично състояние, съобщава вестник „The New Indian Express“ от Ченай. "След като лъвовете в зоологическата градина на Вандалур се оказаха положителни за COVID-19, бяхме помолени да тестваме слоновете в лагера като предпазна мярка", казва рейнджър от резервата Мудумалай в южната част на Тамил Наду.\nСлонове се сбиха по време на представление (ВИДЕО)\nДва слона влязоха в схватка на арената на руски цирк, което принуди зрителите да напуснат шоуто преди края му, съобщава електронното из...\nВзети са назални и ректални проби от 28 слона, включително две бебета, и изпратени в Индийския ветеринарно-изследователски институт в Утар Прадеш. Очаква се резултатите да пристигнат след седмица. "Животните нямаха симптоми, това беше просто предпазна мярка", казва рейнджърът. И допълва, че "нямаше затруднения при вземането на самите проби, тъй като всички те са обучени слонове".\nОколо 21 тигъра в зоологическата градина в източния щат Джаркханд са били тествани за вируси миналата седмица, след като 10-годишен тигър с треска почина, съобщиха местни медии. Тигърът е оказал отрицателен резултат при бърз тест за антиген, но служители заявиха, че очакват и резултатите от RT-PCR тест, съобщава „Press Trust of India“.\nЕтикети: Индия COVID-19 слонове


Сбирка на форума 24 - 25 Април 2020 г гр. Априлци, кв. Острец - Страница 24 - Новини около форума - - Страница 24\nСбирка на форума 24 - 25 Април 2020 г гр. Априлци, кв. Острец\nЗапочната от mir777 , фев 14 2020 09:49\nПубликувано 31 май 2021 - 05:19\nдавай оферти, и дали ще се съгласят на нашето изискване\nПубликувано 31 май 2021 - 08:02\nАбе вижда се един подходящ навес край рибарника,ама дали има барбекю? И е близо до водата...Ко утървем сома? Ма пък мое да си дойдем с мрежите А може и само на кръчма...Дигаш ръка и ти носят Важно е да не опущим традицията\nmir777, ДБД, the_hunter_84 и още 1 харесват това\nПубликувано 31 май 2021 - 08:25\n[quote name="ЛЮБИТЕЛ" post="259612" timestamp="1622484134"]Абе вижда се един подходящ навес край рибарника,ама дали има барбекю? И е близо до водата...Ко утървем сома? Ма пък мое да си дойдем с мрежите А може и само на кръчма...Дигаш ръка и ти носят Важно е да не опущим традицията [/quote\nРибохващач ли си станал ? Ако домъкнеш захранка от Дунарит, догодина и ту няма да искат да ни чуят.... :D\nТози пост е редактиран от ДБД: 01 юни 2021 - 09:10\nЛЮБИТЕЛ, DrOhboli, the_hunter_84 и 2 други харесват това\nПубликувано 31 май 2021 - 09:02\nАко няма напреднали действия откъм Други организатори, струва си да се направи едно запитване. За първоначално замислената дата - 11.06.2021 обаче може и да е късно.\nПубликувано 07 юли 2021 - 06:49\nИ какво, .... тази година, май вървим на приключване .... ??!\nБих могъл да организирам нещо към август, на нашата хижа !\nТя вече има, доста вътрешни, и външни подобрения, но по въпроса на настаняване, ще ми е трудно да се справя !\nГоворя с приятели, и познати имащи къщи за гости, но всичко е заето, най - вече в почивните дни !\nЛЮБИТЕЛ, baev и XuMePa харесват това\nПубликувано 17 юли 2021 - 09:35\nСветльо, поне имаше опити. Май миналата година в разгара на ковид имаше повече успех. Тази обаче ще си остане с откъслечни сбирки между звена по приятелски интереси. И това не е лошо. Важното е да остане жива идеята. На всички пожелавам ползотворно изкарване на лятна почивка и набирайте сили за пернатия лов.\nТози пост е редактиран от Djaic: 17 юли 2021 - 09:36\nsocialnia, damian1 и GGen74 харесват това


Ul. Droga Do Białego 3, Круповки, Закопане, Полша, 34-500 - Покажи на картата\nХотел Belvedere се намира в град Закопане, точно до долината Dolina Białego. Той предлага голям СПА и уелнес център. Неговите тихи стаи са със сателитна телевизия и безплатен Wi-Fi. Belvedere е само на 10 минути пеша от улица Крупувки. Ски лифтът Polana Szymoszkowa е на 4 километра. Стаите в този хотел разполагат с минибар и сейф. Всяка баня има подово отопление, сешоар и халат. СПА центърът в Belvedere включва хидромасажна вана, сауна, парна баня и закрит басейн с хидромасажни функции. Също така той предлага таласотерапия и различни видове масажи. Belvedere има 3 ресторанта: Ziemiańska, Wieniawy и Pod Aniołem. Pod Aniołem е с голяма дървена тераса, от която се открива красива панорама към планинския масив Татри. Сутрин гостите могат да се възползват от разнообразна закуска на шведска маса в ресторант Wieniawy.\nBooking.com (581)Agoda отзиви (2)\nВсички типове туристи (581)Двойка (269)Самостоятелно пътуващ (49)Семейство с малки деца (170)Семейство с големи деца (30)Група (67)


Господин Президент – Чувате ли се какво говорите!? - Страница 30 - Политика - kaldata.com - Форуми\nСтраница 30 от 161\nХа сега прочети и какви са функциите(задълженията) на гранична полиция!\nКъм кое министерство е Дирекция "Гранична полиция"?\nХора, не гледайте толкова едностранчиво на нещата! Те не са толкова прости, колкото изглеждат на пръв поглед.\nНаистина... представяте ли си какво би могло да стане, ако България прати професионалната си войска на Българо-Турската граница?\nПредставям си, представям си. Чакай малко, къде я тази професионална войска. Банда наемници със съмнителни професионални качества. Дали могат да изпълнят(правилно, не с надупено четирибуквие) дори нормативния брой лицеви опори за влизане? Предполагам, че ако те бъдат пратени там, турците ще се предадат от смях.\nИ каква излезе тя, могат да бъдат нападани мирните граждани на една страна и избивани като зайци на работните им места, армията обаче не бива да ги пази!!!\nАрмията ни може само да пази американските кокаинови полета и петролни рафинерии!\nНищо няма да стане. Нашата страна ще уведоми официално Турция, че изпраща армейски частни на границата й, за да се борят с наплива от нелегални емигранти. Ще поиска и същото от турска страна.\nЩе поиска и същото от турска страна.\nА с кои държави граничи Турция на юг?\nИмаш ли идея, че Турция е оставила границата си с нас(защото сме партньор от НАТО) почти без охрана и повечето и ресурси са хвърлени по южната и граница. Там са Сирия и Ирак...\nДа ти обяснявам ли или сам ще се досетиш?!\nСъвсем друг е въпросът защо от 1400 човека, които работят в гранична полиция Елхово има само десет наряда... Струва ми се, че проблемът с нашата граница, си е наш проблем и е резултат от неправилното разпределение на ресурсите в гранична полиция.\nИмаше един турски сериал, който даваха преди няколко години - Брак с чужденец(жена ми ме подсети за името). Комедийка някаква. Грък се жени за туркиня. И двамата млади, но родителите са против брака. Гледал съм няколко епизод. Едно нещо запомних от този филм. Спорят дядото на туркинята с дядото на гърка. Турският дядо каза "70 милиона сме, да плюйнем ще ви удавим". Същата е и историята с турската армия и наша армия. Турция има достатъчно войски за да си пази границите - както тази с нас, така и тези с другите й съседни държави.\nСтрува ми се, че проблемът с нашата граница, си е наш проблем и е резултат от неправилното разпределение на ресурсите в гранична полиция.\nТук съм съгласен - проблемът на нашата държава с границата ни с Турция, си е наш проблем. Обаче, проблемът на Турция, с границата й с България си е проблем на Турция. И проблемът им не е, че нямат достатъчно "персонал" за да си я опазят. Ако на Турция не й харесват мерките, с които нашата страна се опитва да си опази границата(включително и евентуално използване на армейски части), да вземе мерки и да затегне контрола на границата си. Проблемът е, че ако Турция хваща емигрантите от тяхната страна на границата тези емигранти трябва да останат в Турция. Ако ние ги хванем на наша територия ще трябва да ги държим при нас.\nПредстави си следната ситуация - емигранти, преминаващи през България за Турция заливат границата. Защо нашата страна трябва да отделя ресурси, за да пази границата и да връща емигрантите обратно, след като може да сложи по един войник/граничен полицай през няколко километра и целия проблем с емигрантите да трябва да се решава от Турция. За какво й са на Турция всичките тези емигранти? Трябват ли й? Ако не й трябват как най-лесно може да се отърве от тях?\nОпитах се да намеря колко турски "гранични полицаи" пазят границата на Турция с България и колко пазят границата на Турция с Гърция. Някой ако знае или намери нещо нека да сподели. Да не се окаже, че въпреки, че Гърция е партньор от НАТО Турция пази по-добре границата си с нея отколкото с нас.\nНел, не приемай това като лична забележка към теб или като опит да те обидя по някакъв начин. Прави ми впечатление, че все по-често по форуми, и навсякъде из нета се използва буквата И, когато трябва да се ползва Й. Аз също допускам правописни грешки, като най-честата ми грешка е неправилното(според приетите норми) използване на пълен член, просто защото въпросният пълен член за мен е една голяма глупост. Та затова и не си правя труда да го изписвам както трябва. Давам пример за И и Й:\nпочти без охрана и повечето и ресурси са хвърлени по южната и граница\nНа мястото на оцветените букви И трябва да се използва Й.\nРедактирано 12 януари 2015 от A.com (преглед на промените)\nShift + бутона x (ь) = ѝ. Й/й се използваше при по-старите клавиатури като заместител на ѝ, просто защото тогава се въвеждаше с никому неизвестна петклавишна комбинация (Alt + 0768). Отделно във всички офис пакети и до ден днешен си има опция за избор и въвеждане на символа. В момента употребата вече се счита за неправилна.\nЧесто по технически причини вместо ѝ в тези случаи се използва буквата й, но това се счита за грешка.\nТова за Shift + X не го знаех. Благодаря.\nТа като не го знам използвам й. Може и да е грешно, но поне по-лесно можеш да разбереш за какво става въпрос, докато използването на съюза И на мястото на местоимението Ѝ, променя цялото изречение и смисъла става съвсем друг.\nИ поради защо така?\n1. Буквата Й се употребява само в комбинация с други букви. Самостоятелното употребяване на Й е недопустимо (поне на български език).\n2. Ударената буква и (И́) и и кратко (Й) имат различно мнемонично и фонетично значение т.е. не са взаимозаменяеми (освен че имат различни имена, те и изглеждат, и се пишат различно, за да се отличават видимо и фонетичните им стойности).\nОт по-горните две следва, че:\n*. Личното местоимение от единствено число, женски род и не може да бъде записано с й.\n*. Думите завършващи в единствено число на й, в множествено число се записват с последна буква и. Например, един Плебей - много Плебеи, един Хербарий - много Хербарии, един Портупей - много Портупеи.\n*. Думите с предпоследна и последна гласни букви в единствено число, се записват с и на последно място в множествено. Например, една Батерия - много Батерии, една Порция - много Порции, една Фея - много Феи.\nТа, Кака може и да е сбъркала други рабути, но ц'рвените и и-та, са си баш правилно изтипосани.\nАми, като не знам как да изпиша ѝ какво да използвам, за да може поне малко от малко смисъла на изречението да се запази, при положение, че някой се сети в Й да види ѝ? Според приетите норми са правилно изписани. Според смисъла на изречението правилно ли са изписани?\nти какво разбираш?\n- повечето ресурси на Турция са хвърлени на нейната южна граница?\n- нещо, което аз не мога да преразкажа ако се използва съюза И\nКакто написах, повода не бе да обидя Нел или когото и да било. И аз правя грешки, понякога от бързане, понякога от незнание, понякога го поправям, понякога не. Обаче, заместването на местоимение със съюз, според мен, е по-вредно от изписването на Й(когато искам да покажа, че използвам местоимение) вместо И. На лист хартия никога не бих допуснал подобна грешка, както и Нел предполагам, както и повечето от вас. Обаче съм виждал и на хартия да се пише И вместо ѝ. Не толкова често, колкото в интернет, но съм го виждал. Причината явно е, че не всеки знае как да изпише ѝ. И аз до преди няколко минути не знаех.\nЖена ми ми каза преди няколко дни, че в бгмама имало тема "Как да отглеждаме децата си в къщи"? В кои/чии къщи попитах?\nПоследно и спирам с офтопика. Най-противно ми е да видя или чуя "Благодаря, за което". Когато, преди години, за първи път чух това словосъчетание се зачудих защо казващият го спря да говори, защото очаквах да си продължи изречението. По-късно разбрах, че това "Благодаря, за което" е новия и модерен начин да благодариш на някого. Вече се е превърнало в нещо като неписано правило, защото го чувам и виждам ежедневно.\nДа се пише и вместо ударено и́ е отдавна прието в масовия печат. Ако не се лъжа още в началото на 18ти век от гражданският печат отпадат всички диакритически знаци. Двадесетина години по-късно се връщат ченгела на й и точките на йотовите производни ( і, ї, Ї, ё, Ё - като при йот и еьо точките не са задължителни за писане или печат). Малкото сръбско j идва в азбуката им нейде из 19ти век. На български единственият диакритически знак задължителен за изписване е ченгела показващ краткостта на й. Всички други декорации се слагат, само в материалите за начално образование или там където е наистина нужно да се види, коя е ударената буква (изписване на диалектни или чужди форми, там където общите познания не само не помагат, но и пречат на възприятието). Всички други случаи се считат, че са контекстно детерминируеми дори и при омонимите като въ́лна и вълна́ употребени в едно изречение...\nПонастоящем, в Unicode таблицата са предвидени знаци, които са placeholders тоест заемат собствено място в текста и такива, които не са placeholders т.е. заемат мястото под или над предишния или следващия символ в текста, за тях се казва, че допълват или декорират основният символ. Такива допълнителни или декориращи са символите от таблицата с индекси \_x0300 и \_x0301 (Combining Grave Accent and Combining Acute Accent) и двата могат да се употребяват за декорация при ударение на желана буквичка.\nП.П. Настоящето го пиша не назидателно, а като анализ на интересен проблем, заслужаващ поне няколко думи и носещ малко от малко бъдещи ползи\nАми, като не знам как.....\nИзвън темата. Ако използвате „БДС“, използвайте бутона, който е м/у „Shift“ и „ю“: \_|\nДа се пише и вместо ударено и́ е отдавна прието в масовия печат.\nДори и да е назидаделно пак е полезно. Аз не напразно споменах, че не искам да обидя никого. Пък и научих как да пиша ударено и, което нямаше да се случи, ако не се бях обадил.\nВъпреки приетото в масовия печат, аз не съм съгласен местоимение да се заменя със съюз. Все някога ще се стигне до ситуация, в която да се чуди човек местоимение ли е изписаното И или съюз. Хем си имаме начини дадено нещо да се изписва правилно хем се чудим как да ги заобиколиМ, та кашата да стане по-голяма.\nchochomen, ползвам фонетика.\nЛошо няма, аз съм на бдс..\nпубликувано 13 януари 2015 (редактирано)\nА аз съм на БДЖ!\nИ се чудя този президент, който върна няколко закона, за да защити интересите на едрите капиталисти и монополисти чужденци в страната ни, който намали цената на българското гражданство, но пък пледираше за уедреното продаване на нашите ВиК дружества на чужди монополи, защо веднъж поне не се загрижи и за бедните българи, за тези, за които БДЖ е жизнено важният транспорт!\nНаскоро политиците ни родни си купиха нови лъскави автомобили за 40 милиона лева, а именно с толкова бе орязан бюджетът на БДЖ и българските пътници.\nСмисълът в създаването на една организирана общност, като например една държава, е грижа за най-бедните, болните, старите и невръстните нейни членове, които оставени сами и без грижа не биха оцелели.\nДържавата не е ООД, не е корпорация, не е и вълча глутница, в която само най-силните и безпощадните да грабят за себе си, а всички останали да бъдат оставени на произвола на съдбата или просто .. изядени!\nРедактирано 13 януари 2015 от Aliya (преглед на промените)\nАлия, стига си му вменявала пълномощия, които не му се полагат по Конституция на този наш президент, а?\nТо хубаво мрънкаш за влаковете, ама задаваш ли си въпроса кой ги плаща загубите на тази компания?\nНе са ли същите тези бедни работещи, учещи и проч. хорица, дето ги жалиш?!\nХайде, няма нужда да се правите на толкова интересни! Губеща е БДЖ и това факт!\nДарки, благодаря за защитата, Кака!\nТц. Гърция си пази по-добре границата, отколкото ние.\nТака изглежда Гръцко-турската граница.\nПроблемът е, че ако Турция хваща емигрантите от тяхната страна на границата тези емигранти трябва да останат в Турция. Ако ние ги хванем на наша територия ще трябва да ги държим при нас.\nХубаво. Така е.\nИмам обаче въпрос: Като пратим нашата армия на НАШАТА граница, няма ли да е същото?\nЗащо тогава толкова се напъвате да има войници на границата ни?\nРедактирано 13 януари 2015 от Нел (преглед на промените)\nБлагодаря за снимката.\nАко армията стои на граничната бразда кандидат емигрантите едва ли ще търчат с отворени обятия към тях. А може и да го направят. Тук не се наемам да прогнозирам какво ще се случи.\nСлед като Гранична полиция не е в състояние или не иска да си свърши работата кой трябва да ни пази границата?\nЗа БДЖ президентинът ни се прави на ни чул ни видял и отново най-бедните българи ще трябва да плащат цената на политическата софра.\nВиж обаче за Трансатлантическото търговско споразумение се оказа, че президентът не само е чул, но и го подкрепя, както заяви в официалното си обръщение към наскоро посетилия ни външен министър на Англия. Не стига централизираното европейско смазване на родния дребен бизнес чрез купища ненужни бюрократични тежести, ами сега и американските ГМО технологии за генно разболяване на човечеството ще се ширят свободно на българския пазар, като окончателно довършат свободата на българското традиционно екологично селско стопанство.\nИ така, както е тръгнал президентинът да подкрепя едрия капитал и монополизма на чуждите, взе че потвърди и ангажимента си пред Джон Кери да използва народната пара за закупуване на военните модернизирани безсмислици на американските оръжейни магнати за "модернизиране" на армията, която той лично унищожи като личен състав!\nИ няма как да не теглим чертата на равносметката - за американски изтребители има президентинът на народа, а за народните влакове няма! Няма и за народното здраве! Няма и за майчинските на майките!\nЗа чуждия монополизъм винаги има този президент, за родния българин никога няма!\nЧий президент е той!?\nЗащо Плевнелиев посрещна Джон Кери на входа на Президентството?\nПреди да оборудва "българската" национална армия професионално със свръхскъпото американско въоръжение, президентът трябва да оборудва себе си ... със сърце!\nИ най-сетне да забележи дали останаха живи българи в България, и ако да - имат ли хляб на софрата си!\nИ да си спомни, че българският народ никога, ама никога не изприпка с чупка в кръста да се кланя на който и да е поробител и душманин на народа ни!\nИменно такива като теб казват, че НАТО ни задължава да участваме във война и да станем обстрелна мишена!!!\nА може би заради НАТО ще трябва и сами да се погребваме!?\nРедактирано 24 януари 2015 от Aliya (преглед на промените)\nАгресорът вика: Нападат ни, помощ!\nЖивеем във времето на Лъжата, където черното се маскира зад бялото, агресорите пищят до небесата, че някой ги нападал, монополистите се тюхкат, че бъдещите им печалби (като че ли някой е длъжен да им ги гарантира) са заплашени и затова: дайте да ви изтребим до крак!\nБългария не е страна в ничия война и не бива да бъде!\nОще повече, че границата ни е разграден двор за обучените джихадисти! А на територията ни безплатно се разполагат чужди бази, които ни правят лесна мишена за отстрелване.\nНо за президентина това не е проблем, той отдавна ще се е скрил я в някой таен специално за него приготвен бункер, я зад океана в лъскав стъклен офис... докато бомбите помитат децата ни!\nпепел ти на езика\nза децата ни, не за тоя


Асен Блатечки си търси нова работа заради пандемията (Вижте повече) - Разкрития.ком\nНачало Любопитни Асен Блатечки си търси нова работа заради пандемията (Вижте повече)\nАсен Блатечки си търси нова работа заради пандемията (Вижте повече)\nСпоред Асен Блатечки щетите от пандемията са огромни за всички\nАсен Блатечки беше специален гост в студиото на „Плюс минус“, където разкри как се отразява пандемията на финансовото му състояние. Актьорът разкри и подробности около новия сериал „Ягодова луна“, в който той влиза в ролята на Любо, шефа на пожарникарския отряд в сериала.\n„Дъщеря ми Рая извървява дълъг път и се променя много. Моят герой Любо също извървява дълъг път, учейки се да бъде баща в движение. Той е много далеч от мен като характер. Самият аз не мога да си отговоря на въпроса: „Как няма да виждаш детето си 20 години?“ Много е странно това нещо. Накрая ще стане ясно каква е причината във филма това да се случва. Колкото обаче един герой е по-далеч от теб като профил, по-лесно влизаш в ролята“, споделя Блатечки.\n„В интернет пуснаха вече няколко мои представления, които се излъчват безплатно. Не смятам, че театърът изглежда добре гледан на телевизионен екран или компютър. Ако не е заснет професионално, се губи много от всичко, вложено в него“, каза Блатечки, пише nova.bg.\nАсен Блатечки си търси нова работа заради пандемията сн. nova.bg\nАктьорът сподели още, че изолацията не му се отразява добре, защото той е свикнал да пътува, а не да си стои вкъщи.\nЕтикети: "Ягодова луна", new, Асен Блатечки, Асен Блатечки "Ягодова луна", изолация, коронавирус, пандемия


Симптоми, които показват, че имате нужда от храни богати на йод | Zdraviste.com\nСимптоми, които показват, че имате нужда от храни богати на йод\n02 Април 2016 банани, йод, метаболизъм, треска, умора, щитовидна жлеза, ягоди\n2016-04-02T12:02:50+00:00 С повишаването на качеството на живот, все по-рядко се говори за различните хранителни дефицитни състояние. Но едно такова започва ..... 2016-04-02T12:03:21+00:00 Здравни Статии\nС повишаването на качеството на живот, все по-рядко се говори за различните хранителни дефицитни състояние. Но едно такова започва да набира скорост въпреки приеманите с храната и хранителните добавки витамини и минерали. Според Световната Здравна Организация, това състояние е свързано с дефицита на йод в организма ни.\nСпоред здравните експерти това състояние се дължи на съвременното земеделие, което води до разрушаването на йода в почвата. Друг главен виновник за това разрушаване са различните природни замърсители. Дефицитът на йод в организма е особено опасен при бременни и деца.\nЕдин от най-съществените ефекти на недостига на йод в организма е нарушаването на функцията и работата на щитовидната жлеза. Неработещата правилно щитовидна жлеза ще ви донесе редица други здравословни проблеми, тъй като тя произвежда важни хормони за правилното функциониране на целия организъм. Недостатъчното количество йод може да доведе до напълянване, забавена мозъчна дейност, депресия, умора и отслабена имунна система.\nНедостига на йод води до усещането за постоянна умора и липса на енергия – бавният метаболизъм не само, че ще доведе до качването на килограми, но ще ви накара да се чувствате изморени. Това се дължи на забавеното превръщане на въглехидрати и мазнини в енергия.\nУсещането за подтиснатост от време на време е напълно нормално, но ако депресията продължава прекалено дълго и е придружена с проблеми със съня, загуба на апетит и слабост, то тогава трябва да се замислите да хапвате повече храни, които са богати на йод.\nДруг признак, че не приемате достатъчно йод с храната са постоянните инфекции и алергии – един от страничните ефекти на недостига на йод е отслабената имунна система. Недостига на йод ще доведе до по-често боледуване причинено от различни вируси и нфекции.\nСухата кожа и коса също са признак, че не приемате достатъчно йод – ако искате кожата ви и косата ви да изглеждат добре трябва да консумирате храни богати на йод. В противен случай кожата ви ще е изключително суха и косата ви може да започне да капе.\nЕто кои храни трябва консумирате при дефицит на йод в тялото:\nПрясно мляко, кисело мляко, картофи, сирене чедар, треска, риба тон, скариди, банани, ягоди, боровинки, зелен фасул, сушени сливи и др.\nИзточник: www.thyroid.org; https://en.wikipedia.org; www.healthgrades.com


НачалоАктуалноДаниела Дариткова: ГЕРБ не е партия на номенклатурата, при всяко съмнение се подават оставки!\n"Смятам, че Бойко Борисов е винаги ясен и конкретен в своите послания и ние сме ги разбирали. Те са достатъчно ясни за ГЕРБ защото сме показали непримиримост към действията които уронват престижа на партията". Това заяви пред БТВ председателката на ПГ на ГЕРБ Даниела Дариткова в отговор на критиките на Бойко Борисов на Националното събрание на ГЕРБ. Вчера премиерът и лидер на ГЕРБ каза, че въпреки предупрежденията за червени и сини лампи, хора в партията не са го разбрали.\n"Очаквам стилът на поведение да продължи и това да бъде превантивна мярка, защото 10 години като парламентарно представена партия има сериозни морални устои", каза Дариткова. На въпрос кога са усетили проблеми с етиката на ГЕРБ, шефката на ПГ на ГЕРБ каза, че е имало примери за последващи действия. "При нас отговорност се носи с оставки, нещо което ни отличава от политическите ни онпоненти. Затова създадената Комисия по етика към ГЕРБ ще има превантивен характер, за да се знае, че не би трябвало да се допускат нарушения", категорична беше Дариткова.\nНа въпрос дали ГЕРБ са се превърнали в лъскава партия на номенклатурата Дариткова отговори, че Борисов прави превантивна акция, за да не се превърнат управляващите в котерийна формация.\nНа въпрос дали има самозабравили се хора в ГЕРБ Дариткова отговори, че при всяко съмнение за нарушение на принципите на морала и етиката в ГЕРБ се подават оставки. Това ни прави най-силната и стабилна партия, категорична е Дариткова. Тя отказа да прави обобщения, че има само съмнения за самозабравяне. "Във всички случаи оставката е принципно действие за всички членове на ГЕРБ, за да не уронват престижа на партията", уточни Дариткова.\n"Изпълнителната комисия ще бъде натоварена с повече ангажименти след напускането на Цветан Цветанов. Членовете на Етичната комисия ще бъдат отговорни и честни хора, за да се осъществява превенция", каза Дариткова. Тя уточни, че в сряда на заседание на Изпълнителната комисия ще се уточнят правата и задълженията при действие на тази комисия. "Първо ще се сезира Етичната комисия, след това Изпълнителната комисия и така ще се постигне ефективно функциониране на партията", смята шефката на ПГ на ГЕРБ.\n"Имаме достатъчно време до изборите, за да се номинират кандидати за общински съветници и кметове, както и ръководството на Предизборния ща"б, уточни Дариткова. По отношение на членския внос тя съобщи, че размерът ще бъде най-нисък за пенсионери и учащи и прогресивно ще нараства за представителите заемащи публични позиции - кметове и общински съветници.\nБойко БорисовГЕРБДаниела ДаритковаЕтична комисияЦветан Цветанов


Най-щастливото бебе – Най-щастливото бебе и дете\nКорицата на книгата „Най-щастливото бебе” от Светлана Генчева – Съни\nДетето от раждането до 6 месеца\nТака бебетата се появяват на бял свят много безпомощни в сравнение с други бозайници. Ако човешкото бебе се раждаше толкова развито в неврологично и физиологично отношение, каквото е бебето на шимпазето или горилата, то би трябвало да остане в утробата между 180 до 200 дни.\nРефлексът се задейства, чрез 5 прости стъпки, които д-р Карп нарича 5-те успокояващи техники, чрез имитиране на звуците и усещанията в утробата (люлеене, повиване, сучене, високо „Шшш”, странична или коремна позиция на подхващане). Както с коленния рефлекс (при удар с чукче), успокояващият рефлекс работи само, когато се задейства точно по правилния начин.\nВъв всепризнатите си DVD и книга „Най-щастливото бебе в квартала”, д-р Карп обяснява:\n• Какво може да направите, за да увеличите незабавно съня? \nЦена: 18 лв.,\nПоръчайте с 5% отстъпка от тук.\n>> Съдържание книга Бебе\n>> Откъси книга Бебе\n>> DVD Бебе\n>> Мнения Бебе\n“The Happiest Baby on the Block” by dr. Harvey Karp; Oil on canvas 40×50 cm, Svetlana Gencheva – Sunny\nСветлана Генчева – Съни, художник, дарява за кориците на книгите „Най-щастливото бебе в квартала”, „Най-щастливото дете в квартала” свои картини. Светлана успешно използва техниките на д-р Карп при отглеждането и възпитанието на детето си. Тя е и един от малцината, които използват технките на школата на „малките холандци”. Съни е известен български художник на съвременно изкуство и има договри с галерии и музеи в Ню Йорк, Барселона и Люксембург. На други картини и артуърк на Съни можете да се насладите наwww.svetlanagencheva.com, или просто когато се разхождате по ул. „Г.С. Раковски” в гр. София (търсете по травопостовете слон пигмей, замък или театър на улицата – разбрахме, че през месец декември, 2012 г., “Театър на улицата” – е “изчезнала” от трафопоста. Затова, можете да и се насладите само тук :))


НХГ - равносметка в началото на ХХI век\nОт края на месец юни до септември включително, Националната художествена галерия е изложила повече от 100 произведения от музейната си колекция. Мащабната изложба разглежда развитието на българската живопис и скулптура от втората половина на ХХ век. За подобно начинание пространството и времето винаги биха били ограничени, но НХГ се е справила, благодарение на богатата си колекция. На зрителите е предоставена възможността да проследят многообразието от тенденции в представените видове изкуство от разгледания период.\nСилната част на изложбата е живописта, заемаща петте зали за временни експозиции. Съвсем не е нужно да бъдат изброявани имена, защото всички включени са значими. Безсмислено е и в няколко реда да се дават оценки на избрания 50-годишен период от историята на нашето изкуството. Маргиналността на художествените ни прояви спрямо световните тенденции важи и за тези години. Хубавото е, че се запазва връзката с дълбоките народни традиции (дори и на места това да е слабо доловимо). Интересно е да се отбележи, че в изложбата отсъстват типични за "тоталитарното изкуство" творби. Разглеждайки изложбата, съвсем свободно се дистанцираме от фактa, че по-голямата част от представения период обхваща именно тези трудни за българското изкуството години.\nСкулптурата (по разбираеми причини е включена предимно малка пластика) е застъпена слабо, но отново представя изтъкнати родни автори.\nИзложените творби не проследяват разгледания период хронологически, а са систематизирани според стиловата им принадлежност и заложените в тях послания и въздействие. Дори и фактът, че експозицията не включва емблематични за показаните автори творби, не омаловажава нейното значение. По-скоро ни натъжава мисълта, че през последните десетина години не са отпускани достатъчно средства за попълването на музейната колекция на институция като НХГ. "Живопис и скулптура от втората половина на ХХ век" не преследва неосъществими грандиозни планове, а отразява по систематичен начин музейната колекция на галерията. Резултатът е естетически издържана експозиция, проследяваща исторически период от културната ни история.


Корейско традиционно изкуство в Двореца от 1 до 14 септември\nThursday, 02 September 2021 14:52\nИзложба на традиционно корейско изкуство ще бъде разположена в галерия "Тунела" на ДКИ Културен център "Двореца" от 1-ви до 14-ти септември тази година.\nПреди повече от 1000 години, корейски майстори на приложното изкуство са започнали да украсяват мебели и други предмети от бита с черупки на мекотело.\nСъвременните корейски майстори се опитват да разширят възможностите за работа с тези специални естествени материали зазанаята.\nВ резултат на това през 60-те години на миналия век се създава нов вид мозайка от раковини, съчетаваща елементи на приложни и изящни изкуства.\nВ мозайката "MAННЬОНХВA" блясъкът и цвета на черупката, която е основният материал изображения, се съхраняват за дълго време, и от там получава името си ("MAННЬОНХВA"- буквален превод "вечна картина").\nВ Корея, страната на утринната свежест, морета от три страни, художниците имат богат избор от материали за работа с мозайка "MAННЬОНХВA", и създават красиви пейзажи от този млад вид на изкуствата и занаятите.\nДнес, мозаечното изкуство "MAННЬОНХВA" твърдо заема своето място в корейските изкуства и занаяти, като произведения с този тип мозайка придобиват широка популярност в много страни по света.\nКорейската бродерия е вид на националното изкуство, което отразява красиви и фини чувства на корейските жени. Корейските жени отдавна са създали и развили оригинални техники на бродерия, днес те създават произведения от бродерия по съвършени техники в различни форми. Главни жанрове на ръчната бродерия са природни пейзажи, портрети, животни и растения.\nКорейската бродерия, изобразяваща реалност и честен живот, е получавала златни медали на международни изложби.


Подземен свят под София | Лъжец.бг\nПрочитания на статията 930\nВероятно около стотина километра подземни тунели са издълбани под София, подобно на термитно селище. По-голямата част от този „термитен километраж” е неохраняем. Тунелите под София са от един до пететажни. Повечето тунели са населени с хора, защото са подходящи за живот под земята. От някои тунели се влиза и в древни катакомби, строени по римско време и вероятно използвани от християни до времето на Константин Велики, когато той изважда християнството от нелегалност през 312 година. Тунелите под София са жилища на хора от най-различни социални групи. Предимно на клошари, сред които има немалко с висше образование, също и хора на изкуството и културата, образованието и други. Разбира се, почти всички те са станали маргинали, подобно на руските БИЧ – „бывший интеллигентный человек”. Някои тунели са със „смесено присъствие” – клошари, наркомани и асоциални хора, търсещи спокойствие и утеха далеч от обществото. През зимата тунелите си имат безплатно парно отопление, защото тръбите на повечето ТЕЦове минават през тях. Лятно време е приятно и прохладно.\nДолу, в тунелите под София, живеят над 20 хиляди души. Те са организирани в свое общество извън другото, разположено „горе”. Имат си строга йерархия и почти всички членове на „подземния свят” изпълняват своите функции за благото на обществото. Под земята има бракосъчетания, раждат се деца, кипят спорове и интелектуален живот, навярно се пишат стихове и се рисуват картини, извайват се скулптори, подобно на тези в Парижките катакомби. Може би се пие добро вино, докато се играе на шах, табла или карти.\nПодземният свят е един друг, различен от надземния. Двата свята функционират според своите си различни един от друг закони. Под земята не се плащат данъци, такси и кредити, няма автомобилни катастрофи и КАТ, няма депутати и адвокати, няма медии.\nНа непредубеденият човек би му харесал именно такъв свят, какъвто е подземния на клошарите, включително и този под София, който се разраства с всяка изминала година. Защо се разраства, всеки от нас може да си отговори…\nАвтор: xaoc777 21.02.2019 Оставете коментар\nПредишна публикацияПредишна публикация:Ердоган и нова ТурцияСледваща публикация:Следващата публикация:Г-н Борисов и политиката


Божествената комедия на Грисъм, Епизод 12 - Сезон 8\nГрисъм и екипът му се връщат на работа след дълго застудяване. Грисъм e призован от областната прокурорка Мади Клийн като свидетел експерт в съдебно дело срещу изключително опасната банда от Лас Вегас - La Tijera.\nХиляда дни на Земята, Епизод 13 - Сезон 8\nТревожната смърт на 3-годишно момиченце, намерено в кутия, се отразява силно върху Катрин докато търси улики за убийството. Тя кръщава бебето на улицата, на която е било намерено и прекрачва границата по време на разпит на заподозрян, който се оказва невинен.\n, Епизод 19 - Сезон 6\nГолеми проблеми в малък град, Епизод 19 - Сезон 1\nИзвестната и мила млада жена Сандра Ивърсън е открита жестоко убита в дома си в Уисконсин. Убийството създава голямо напрежение в малкия град и всеки приятел и съсед става заподозрян.\n, Епизод 25 - Сезон 1\n, Епизод 26 - Сезон 1


Как да кажеш на елека, че е мазен « The Other Side\nНачало » Забава » Как да кажеш на елека, че е мазен\nКак да кажеш на елека, че е мазен\nРъководство за сапунени девойковци и качулати плехатори, посветили се на обновяването на тенденциите в метъла §5\nЗа да можеш въобще да разговаряш с Елек-а на правилното равнище, много е важно да си завършил гимназията в родното си село със среден успех 3:00! Разбира се, да сте тираджия е бонус-точка. Или поне комбайнер, чието радио от десетилетия не е отлепяло от местната чалга радиостанция! Защо няма изискване за радиото в тира? Там нещата са ясни… В някои други случаи мазният хлъзгав Елек може да ви подхлъзне да разсъждавате върху несъществуващи проблеми, което да ви разсее от същността на битието, а именно – мазността на Елек-а! Като последна мярка – може да работите и в хоремага. (Тогава ше знаете сичко, оти ше късате и билетете на събора.)\nСъщо така, известно е, че хората, които рано оплешивяват, имат предимство при изтъкване на мазността. Ранно предимство… Иначе може просто да се подстрижете при всеки бръснар, който е завършил с отличен курса по история на БКП! От къде да знаете кой бръснар е завършил с отличен курса по история на БКП? Много е просто. В бръснарницата има портрет на актуалния премиер и клиентите му до един изглеждат като след радиоактивен дъжд.\nКръпка от дънки Пионер – единствената немазна част…\nВашето спортно, интелектуално и финансово превъзходство над Елек-а особено добре се изразява, когато се постараете да си закупите долнище от анцунг „Adidas” за не повече от 3 лв.! Горнището, разбира се, е луксозна вещ и може да ви изръсят толкова, колкото струва копче от облеклото на Елек, обаче, ако е горе-долу в същия десен като долнището и е с емблема на „Kapi”, може да твърдите, че комплектът е със стойност на теглото му в злато! Мрежест потник в черно и златисто само може да докаже това по безспорен начин. Оргеналнете мар`тонки от 30 лв. се явяват задължителни при тази ситуация!\nАко някой Елек ви каже, че само обувките му струват колкото автомобила, който карате, му кажете следното: „За 300 лева зиам една бангия, за 100 – една газова уредба и карам по чорапи!” (Апропо, това е истинска история не само във вербалната си част, а и в изпълнението си! След което човекът дойде и ми каза: „Светльо, от мен да знаеш – никога не прави такава глупост!”…)\nКатегоричният довод на тираджията!\nЕлек-ът е дългокос. Щом е дългокос, значи косата му е мазна. Щом косата му е мазна, значи той целият е мазен. Щом целият е мазен, значи не се къпе. Щом не се къпе, значи е мизерник. Щом е мизерник, значи ходи с ботуши с железа по тях. Щом ходи с ботуши с железа по тях, значи краката му смърдят. Щом му смърдят краката, значи му смърдят и чорапите. Щом му смърдят чорапите, значи Елек-ът има чорапи от титаниева сплав. А не като нормалните хора – чорапките им да изгниват при всяко вдигане на влажността на въздуха над 30 % и да стават като рибарска мрежа само като ги доближи молец! Това е непоклатима философия, която трябва да движи всяка ваша мисъл, да оправдава всяка искрица електричество, породена в мозъка ви и която изчерпва напълно обяснението на света! Ако си втълпите тази логическа схема, тя може да ви помогне във всяка житейска ситуация. Всяка!\nАко си намерите качулчица, поръбена с космата екокожа, тя може през студените сезони да ви стои напълно като естествена коса, с тази разлика, че може да си я свалите в МакДоналдс, за да не я дъвчете с картофките!Отделно екокожата ще гали нежно страните ви, все едно имате гадже, готино като на Елек! Но без разходите за съответното.\nЕлек-ът носи много железа, които се свалят. Вие си наковете пиърсинги! Най-добре по лицето. Ако са разположени така, че денонощно да може да им ближете винтовете отвътре в устната си кухина, може въобще да не ви се наложи да говорите с тези тъпанари. Казвате им колко са мазни, те ви отвръщат нещо си, вие си ближете пиърсингите! Смазващо!\nВсички групи, чието заглавие е от една дума са безнадеждно остаряли! (Необходимо пояснение: Godsmack са две, дори три думи!) Недопустимо е във вашата фонотека да има група, която да се казва с нещо по-малко от заглавие на стихотворение от Алан Гинзбърг! Не знаете к`во точно значи Алан Гинзбърг? Не се притеснявайте! То си идва само по естествен път… Ако решите да правите група и са изчерпани имената на английски и на родния ви език, може да ползвате суахили или санскрит! Не знаете к`во точно значи т`ва? Не се притеснявайте! То ш`си дое само по естествен път. Има доста примери… Включително и групи, които не знаят как им се чете името.\nВъпреки че общуването с Елек не е добре да е директно, вие за всеки случай си осигурете гимназия, плехарност, анцунг с потник, естествени чорапи, качулчица с пух, кецка, дъвка и сложносъставна фонотека! Обаче е най-добре да намерите някой сайт, където коментарите да може да са анонимни и там да биете по Елек-а! Тамън няма да получите хром-ванадиево натравяне от близане на лъже-поцинковани псевдо-фалически символи. Кажете му го там – в коментарите! И не бъркайте след това да влизате пак, за да се доуточнявате! Това е все едно да откриете, че пиърсингът ви е паднал в сублимен момент – няма к`во да ближете…\nСега вече ще съм спокоен, че сте подготвени за широкия свят, пълен с мазници.\nОт наколко десетки дискусии\nОще от серията:\nКак да правим пого/мош пит/съркъл пит\nКак да сформирате супер-ултра-мега успешна метъл група, с която да покорите световните сцени\nКак да направим вечния конкурс за откриването на супер-ултра-мега яката метъл група, която да покори световните сцени\nЕтикети: Ръководство за употреба на рок културата, Rock Thrashler\nBy bitango in Забава, Статии on август 27, 2018 .\n← Metal Force HMC празнува 7 години\tВ „Тотална инвазия“ на 29 август →\n[…] Как да кажеш на елека, че е мазен […]\nОставяне на отзив за ЗА ВАЖНОТО В ДЖАЗА или Как да разцъфнем в осъзнаването си като джаз цвете в пустинята „Естрадиада”? « The Other Side Отказ\n574 341 hits


Начало » Европа » Във Враца има потенциал за развитие на ИТ индустрията\nВъв Враца има потенциал за развитие на ИТ индустрията\n„За мен е огромно удоволствие да присъствам на форум, в който участват предимно млади хора, защото именно те са лицето на България пред Европа. Наблюдавайки развитието на Враца и региона, мога да заявя, че тук има потенциал за развитие на ИТ индустрията. Имаме конкретни идеи как цифровата трансформация може да бъде ефективен ускорител на региона, тъй като тя променя начина, по който работим, учим и реализираме проектите си. Първата важна крачка към изпълнението на поставените цели е свързаността. В новия програмен период е заложен необходимият финансов ресурс, с който да бъде обезпечено наличието на високоскоростен интернет не само в градовете, но и в малките населени места от страната. По програмата за безплатен интернет WiFi4EU се инвестират 120 млн. евро, като България е сред водещите страни в Европейския съюз по брой подадени заявления за участие. Следващата стъпка е създаването на дигитални иновационни хъбове, за които са предвидени близо 500 млн. евро. Мотото на програмата е „Тествай, преди да инвестираш“. Вярвам, че и във Враца ще има подобен хъб, който ще е от полза както на потенциалните инвеститори, така и на живеещите тук“ – с тези думи еврокомисарят Мария Габриел откри областния форум „Цифровизацията – възможност за растеж на област Враца“. Мария Габриел представи и първата програма в тази област - „Дигитална Европа“.\nВ рамките на срещата, кметът Калин Каменов представи възможностите за развитие на ИТ сектора в града. „Искам да подчертая, че за пръв път Враца се посещава от еврокомисар. Работата на Мария Габриел е част от нашата визия за развитие на региона. За периода 2014-2020 година, в областта ще имаме над 7 000 човека, които ще са преминали обучение по информатика и информационни технологии. Те са в основата за надграждането и устойчивото развитие на цифровизацията и ИТ индустрията в града. Поради тази причина полагаме неимоверни усилия за задържането на младите хора в региона, защото искаме да направим нашия град достъпен, но не само за посещение на социалните мрежи, а за създаване на продукти, които да са полезни на обществото“ – каза кметът Каменов и допълни, че Враца разполага с база за развитие на ИТ сектора. „В града имаме огромна материално-техническа инфраструктура, където може да се обособи Дигитален център. Това е „Ученическото градче“ – което разполага с три учебни корпуса, голямо общежитие и физкултурен салон. Вярвам, че с общи усилия и с подкрепата на еврокомисаря Мария Габриел – желанието ни ще се превърне в реалност и Враца за пореден път ще е добрият пример“.\nПостиженията на Враца в областта на информационните технологии и връзката между образованието и бизнеса бяха представени от създателя на „Враца софтуер общество“ – Емилиян Кадийски, който подчерта, че от 2013 година до момента в града развиват дейността си три ИТ компании.\nПо време на срещата ръководителят на партньорската мрежа на Телерик Академия – Гриша Караниколов представи възможностите за развитие на сектора. Събитието продължи с презентация на софтуерната компания „Софтконсултгруп“, в рамките на която основен акцент бе възможността за разширяване дейността на компанията във Враца.\nВ края на форума възпитаничката на ППМГ „Акад. Иван Ценов“ в града – Станислава Конова запозна присъстващите с участието на училището в настоящето и бъдещето на Дигитална Европа.\nВ рамките на събитието присъстващите имаха възможността да задават своите въпроси към еврокомисар Мария Габриел за бъдещето на дигитална Европа и за възможността за развитието на сектора във Враца.\n23 March, 20:23 | 194 четения [Принтирай | Изпрати | виж всички новини]